Louis Billot

Dr **Louis Billot**  (uff Làtiinisch *;* * 12. Janner 1846 z’ Siirk, Lothrìnga; † 18. Dezamber 1931 z’ Ariccia bii Rom) ìsch a frànzescher Jesüit, Priaschter un Theoloog gsìì. Ànna 1911 ìsch’r vum Pàpscht Pius X. zem Kàrdinààl ärnännt worra; ar ìsch üss dara Schtälla z’rucktratta, wu dr Pàpscht Pius XI. d’ politischa Beweeung Action Française verurtailt hàt. Ar ìsch dr ainziga Kàrdinààl, wo ìm 20. Joohrhundert fräiwìllig z’rucktratta-n-ìsch.

## sii Laawa
Dr Louis Billot ìsch ìn d’ jesüitischa Sekundààrschüala z’ Metz un Bordeaux gànga un hàt d’rnooh àm Priaschterseminààri z’ Blois gschtudiart. Àm 22. Mai 1869 ìsch’r zem Priaschter gwäijt worra, un àm 25. Nowamber vum saalwa Joohr ìsch’r z’ Angers Mìtglììd ìm Jesüita-n-oorda worra. Vu 1875 bis 1878 ìsch’r z’ Pàriis, bis 1879 z’ Laval àls Priaschter taatig gsìì. Àn dr Kàthoolischa Üniwärsiteet vun Angers hàt dr Billot vu 1879 bis 1882 g’lehrt. Àm 2. Hornung 1883 hàt’r waahrend siim Scholàstikààt uff dr Ìnsla Jersey sii eewiger Profass àbglajt. Ànna 1885 ìsch dr Billot àls Profasser vu dr dogmààtischa Theologii àm Collegio Romano z’ Rom b’rüafa worra. Züasatzlig ìsch’r àm 19. Jüüni 1909 àls Konsultoor vum Hailiga-n-Offizium ärnännt worra.

Dr Billot ìsch schtranger Ààhanger vum Thomàs vun Aquin siinera Lehr gsìì; ar ìsch a wìchtiger G’schtàlter vu dr metafüüsischa un schpekülatiiwa Gotteslehr worra. Ar hàt zàhlriicha Biacher gschrììwa un vììla Schialer belehrt; domìt hàt’r a groosser Iifluss uff d’ kàthoolischa Gotteslehr ghàà. Vììla Litt sààga, àss dr Billot àn dr Verfàssung vum Pius X. siim pàpschtliga Waltrundg’schriibs *Pascendi Dominici Gregis* mìtgmàcht hàt, wo dr Modärnìschmus verurtailt hàt; dàs ìsch àwwer nìt woohr. Dr Billot hàt jedoch a wìchtiga Rolla gschpììlt, fìr àss s’ Wark vum Alfred Loisy indexiart wara. Dr Billot nänna m’r hüüfig àls anger Frììnd vum Henri Le Floch (1862–1950), em Oweràmtslaiter vum Frànzeescha Seminààri z’ Rom.

Ìm Konsistoorium vum 27. Nowamber 1911 hàt dr Pàpscht Pius X. dr Pàter Billot zem Kàrdinààl kréiart un hàt’na kurz druff zem Kàrdinààldiàkon vu *Santa Maria in Via Lata* ärnännt. Noh-n-em Tod vum Pius X. hàt dr Kàrdinààl Billot àn dr Pàpschtwàhl vu 1914 un vu 1922 tailgnumma. Ar ìsch ainer vu da dräi Kàrdinààlspresidanta vu dr Pàpschtliga Üniwärsiteet Hailiger Thomàs vun Aquin (Angelicum) z’ Rom gsìì, zamma mìt’m Benedetto Lorenzelli un em Michele Lega. Àm 6. Hornung 1923 ìsch’r ìn d’ Pàpschtliga Bììwelkùmmissioon b’rüafa worra.

Dr Billot hàt d’ rachtsextreema Beweegung Action Française unterschtìtzt, wàs äärschta Schpànnunga zwìscha-n-em un em Hailiga Schtüahl üssgleest hàt. Wu dr Pàpscht Pius XI. offiziäll dia Beweegung verurtailt hàt, hàt dr Billot sii Unverschtandniss doo drìwwer üssgedruckt: ìn siina Àuiga hàt d’ Action Française d’ politischa Ìntrassa vum Kàtholizìschmus känna diana. Ar hàt gsajt, àss d’ politischa Àktiwiteet vu da keenigsträija Kàthoolika nìt dur Rom „zänsiart“ därft wara. Ar hàt a hìtziga Unterreedung mìt’m Pàpscht ghàà; àm 13. Septamber 1927 hàt’r sii Rucktrìtt üss’m Kàrdinààlàmt verkìndigt, wo dr Pàpscht àm 21. Septamber ààgnumma hàt. Ar ìsch domìt dr ainziga Kàrdinààl ìm 20. Joohrhundert, wo üss siim Kàrdinààlàmt z’rucktratta-n-ìsch.

Dr Billot ìsch mìt 85 Joohra-n-àls aifàcher Priaschter ìm jesüitischa Noviziààt z’ Galloro bii Ariccia gschtoorwa. Sii Grààb ìsch uff’m reemischa Frììdhoof *Campo di Verano* z’ fìnda. S’ Äärwa vu siinera thomìschta Gotteslehr hàt bis hìtt a groossa Iifluss ghàà.

## sii theoloogisch Wark (Üsswààhl)
* 
* 
* 
* 
* 
* 
** näija Ufflààg àn dr Pàpschtliga Üniwärsiteet Gregoriana ànna 1921 (Online laasa)
* 
* 
* 

## Lìteràtüür ìwwer’na
* 
* 
* 
* 
* 
* 
* 
* 
* 
* 

## Weblìnks

* 
* 
* 
* 
* 

## Ainzelnoohwiisa